ข้อบังคับตำบลคลองประเวศข้อบังคับตำบลคลองประเวศเรื่องการกำจัดสิ่งปฏิกูลและมูลฝอยพ.ศ. ๒๕๔๓[๑] โดยที่เป็นการสมควรตราข้อบังคับตำบลคลองประเวศว่าด้วยการกำจัดสิ่งปฏิกูลและมูลฝอยอาศัยอำนาจตามความในมาตรา๖๗ มาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา๒๐ มาตรา ๖๓ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลคลองประเวศโดยได้รับความเห็นชอบจากสภาองค์การบริหารส่วนตำบลคลองประเวศและโดยอนุมัติของนายอำเภอบ้านโพธิ์ จึงตราข้อบังคับตำบลคลองประเวศไว้ ดังต่อไปนี้ข้อ ๑ ข้อบังคับนี้ให้เรียกว่า ข้อบังคับตำบลคลองประเวศเรื่อง การกำจัดสิ่งปฏิกูล และมูลฝอย พ.ศ. ๒๕๔๓ข้อ ๒ ให้ใช้ข้อบังคับตำบลคลองประเวศนี้ในเขตองค์การบริหารส่วนตำบลคลองประเวศ อำเภอบ้านโพธิ์ จังหวัดฉะเชิงเทราตั้งแต่เมื่อได้ประกาศไว้โดยเปิดเผย ณ ที่ทำการองค์การบริหารส่วนตำบลคลองประเวศแล้ว๑๕ วันข้อ ๓ ในข้อบังคับตำบลคลองประเวศเจ้าพนักงานท้องถิ่น หมายความว่าประธานกรรมการบริหารองค์การบริหารส่วนตำบลคลองประเวศ หรือผู้ซึ่งประธานกรรมการบริหารองค์การบริหารส่วนตำบลคลองประเวศแต่งตั้งเจ้าพนักงานสาธารณสุข หมายความว่า เจ้าพนักงานซึ่งได้รับแต่งตั้งให้ปฏิบัติตามพระราชบัญญัติการสาธารณสุขพ.ศ. ๒๕๓๕สิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใด ซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า ถุงพลาสติก ภาชนะที่ใส่อาหาร เถ้า มูลสัตว์ หรือซากสัตว์รวมตลอดถึงสิ่งอื่นใด ที่เก็บกวาดจากถนน ตลาด ที่เลี้ยงสัตว์หรือที่อื่น ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชน และประชาชนสามารถใช้ประโยชน์ หรือใช้สัญจรได้อาคาร หมายความว่า ตึก บ้าน เรือน โรง ร้าน แพ คลังสินค้าสำนักงาน หรือสิ่งที่สร้างขึ้นอย่างอื่น ซึ่งบุคคลเข้าอยู่ หรือเข้าใช้สอยได้ข้อ ๔ ผู้ครอบครองสถานที่ อาคาร หรือเคหสถานต้องจัดให้มีที่รองรับมูลฝอยในสถานที่อาคารหรือเคหสถานในครอบครองของตนข้อ ๕ ที่รองรับมูลฝอยต้องไม่รั่วมีฝาปิดมิดชิดกันแมลงวันและสัตว์ได้ตามแบบซึ่งเจ้าพนักงานสาธารณสุขหรือเจ้าพนักงานท้องถิ่นเห็นชอบข้อ ๖ ผู้ครอบครองสถานที่ อาคาร หรือเคหสถานต้องรักษาบริเวณสถานที่ อาคารเคหสถานในครอบครองของตน ไม่ให้มีสิ่งปฏิกูล มูลฝอยสิ่งเปรอะเปื้อน หรือมีการถ่ายเท หรือทิ้งไว้ซึ่งสิ่งปฏิกูล มูลฝอยสิ่งเปรอะเปื้อน ในประการที่ขัดต่อสุขลักษณะข้อ ๗ ห้ามผู้ใด ถ่าย เท ทิ้ง หรือทำให้มีมูลฝอยสิ่งปฏิกูลในที่หรือทางสาธารณะเป็นต้นว่าถนน ซอย ตรอก แม่น้ำ คลอง คู สระน้ำบ่อน้ำ เว้นแต่ในที่ซึ่งเจ้าพนักงานท้องถิ่น หรือเจ้าพนักงานสาธารณสุขอนุญาตหรือจัดตั้งไว้เป็นการเฉพาะข้อ ๘ ห้ามมิให้ผู้ใดนำสิ่งปฏิกูลไปทิ้งในที่หรือทางสาธารณะ หรือสถานที่สาธารณะอื่นใด เว้นแต่จะได้ใส่ภาชนะหรือที่เก็บมิดชิดไม่ให้มีกลิ่นเหม็น หรือสิ่งปฏิกูลรั่วไหลออกมาข้างนอกข้อ ๙ ห้ามผู้ใดถ่าย เททิ้งสิ่งปฏิกูลลงในที่รองรับมูลฝอยข้อ ๑๐ ผู้ครอบครองสถานที่อาคาร หรือเคหสถานจะต้องให้เจ้าหน้าที่ของเจ้าพนักงานท้องถิ่นเก็บขนปฏิกูลหรือมูลฝอยจากสถานที่อาคาร หรือเคหสถาน ซึ่งตนครอบครอง ไปกำจัดให้ถูกต้องด้วยสุขลักษณะโดยเสียค่าธรรมเนียมการให้บริการในการเก็บขนสิ่งปฏิกูล หรือมูลฝอย ตามที่ได้กำหนดไว้ท้ายข้อบังคับนี้ในกรณีที่มีเหตุอันสมควรเจ้าพนักงานท้องถิ่นอาจมอบให้บุคคลใดดำเนินการตามวรรคหนึ่งแทนภายใต้การควบคุมดูแลของเจ้าพนักงานท้องถิ่นหรืออาจอนุญาตให้บุคคลใดเป็นผู้ดำเนินการกำจัดสิ่งปฏิกูลหรือมูลฝอยก็ได้ข้อ ๑๑ ห้ามมิให้ผู้ใดดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากเจ้าพนักงานท้องถิ่น ตามหลักเกณฑ์ วิธีการเงื่อนไขที่เจ้าพนักงานท้องถิ่นกำหนดโดยเสียค่าธรรมเนียมในการออกใบอนุญาตตามอัตราที่กำหนดไว้ท้ายข้อบังคับนี้ข้อ ๑๒ ในกรณีที่ใบอนุญาตของผู้ที่ได้รับอนุญาตสูญหายหรือชำรุดเสียหายในส่วนที่เป็นสาระสำคัญให้ผู้ได้รับใบอนุญาตยื่นขออนุญาตออกใบแทนใบอนุญาตตามแบบ ขอ. พร้อมเอกสารแจ้งความภายในสิบห้าวันนับแต่วันที่ทราบการชำรุด หรือสูญหายโดยเสียค่าธรรมเนียมใบแทนใบอนุญาตฉบับละยี่สิบบาทข้อ ๑๓ ห้ามผู้ซึ่งมิได้เป็นพนักงานเจ้าหน้าที่ขององค์การบริหารส่วนตำบลคลองประเวศทำการเทขน คุ้ย เขี่ย หรือขูดมูลฝอยในที่รองรับ รถขน รถเข็น เรือขน หรือสถานที่เทมูลฝอยใดๆ ขององค์การบริหารส่วนตำบลคลองประเวศข้อ ๑๔ ห้ามผู้ซึ่งมิได้เป็นพนักงานเจ้าหน้าที่ขององค์การบริหารส่วนตำบลคลองประเวศทำการเทขนหรือเคลื่อนที่สิ่งปฏิกูลในถังรับ รถเข็น รถขน เรือขน หรือสถานที่เท เก็บหรือพักสิ่งปฏิกูลขององค์การบริหารส่วนตำบลคลองประเวศข้อ ๑๕ ผู้ใดฝ่าฝืน ข้อ ๑๑ แห่งข้อบังคับนี้มีความผิดตามมาตรา ๗๑ แห่งพระราชบัญญัติการสาธารณสุข พ.ศ. ๒๕๓๕ข้อ ๑๖ ผู้ใดฝ่าฝืนข้อบังคับนี้ในข้อหนึ่งข้อใดมีความผิดตามมาตรา ๗๓ แห่งพระราชบัญญัติการสาธารณสุข พ.ศ. ๒๕๓๕ข้อ ๑๗ ให้ประธานกรรมการบริหารองค์การบริหารส่วนตำบลคลองประเวศรักษาการให้เป็นไปตามข้อบังคับนี้ และให้มีอำนาจออกระเบียบ ข้อปฏิบัติ ประกาศหรือคำสั่ง เพื่อปฏิบัติการตามข้อบังคับนี้ประกาศ ณ วันที่ ๗เมษายน พ.ศ. ๒๕๔๓สุรไกร ไทยดำรงค์ประธานกรรมการบริหารองค์การบริหารส่วนตำบลคลองประเวศ[เอกสารแนบท้าย]๑.บัญชีอัตราค่าธรรมเนียม (ดูข้อมูลจากภาพกฎหมาย)ปริยานุช/ผู้จัดทำ๒๘ เมษายน ๒๕๕๒จุฑามาศ/ปรับปรุง๑๐ ตุลาคม ๒๕๕๗[๑] ราชกิจจานุเบกษาเล่ม ๑๒๖/ตอนที่ ๓๙ ง/หน้า ๗๒/๙ เมษายน ๒๕๕๒